UNIUNEA NAŢIONALĂ A BAROURILOR DIN ROMÂNIA

***CONSILIUL UNIUNII***

**HOTĂRÂREA nr. 120**

***29-30 ianuarie 2021***

**privind programul de activități al organelor colective de conducere a profesiei de avocat organizate la nivel național în anul 2021**

*În conformitate cu dispozițiile art. 61 alin. (2) și 64 alin. (4) din Legea nr. 51/1995 pentru organizarea și exercitarea profesiei de avocat, republicată, cu modificările și completările ulterioare, art. 81 alin.(1), 84 alin. (3) și 86 alin. (1) din Statutul profesiei de avocat, aprobat prin hotărârea Consiliului UNBR nr. 64/2011, cu modificările și completările ulterioare, precum și ale art. 14 alin. (1), 26 și 33 din Regulamentul de organizare și funcționare a Uniunii Naționale a Barourilor din România (UNBR) și de desfășurare a ședințelor Consiliului UNBR, aprobat prin Hotărârea Consiliului UNBR nr. 05/2011,*

*Luând act de propunerea Comisiei Permanente a UNBR făcută în ședința din 28 decembrie 2020 privind calendarul desfășurării ședințelor Comisiei Permanente a UNBR, ale Consiliului UNBR și a Congresului avocaților, ale examenului de primire în profesia de avocat, ale activităților din cadrul Institutului Național pentru Pregătirea și Perfecționarea Avocaților (INPPA) în vederea dobândirii titlului profesional de avocat definitiv;*

*Ținând cont de propunerile și dezbaterile făcute în cadrul ședinței Consiliului UNBR privind calendarul activităților organelor centrale ale profesiei de avocat pentru 2021,*

*Consiliul UNBR, în ședința din 29-30.01.2021, adoptă prezenta*

**HOTĂRÂRE:**

**Art. 1.** – Se aprobă calendarul activităților ce urmează a fi desfășurate în anul 2021\* de către organele de conducere colectivă ale profesiei de avocat la nivel național:

| **Data:** | **Activitatea:** |
| --- | --- |
| Joi **28 ianuarie** 2021 | Ședința Comisiei Permanente a UNBR |
| Vineri, **29 ianuarie** 2021 și Sâmbătă, **30 ianuarie** 2021 | Ședința Consiliului UNBR |
|  | |
| joi, **18 martie** 2021 sau vineri, **19** **martie** 2021 | Ședința Comisiei Permanente a UNBR |
| Vineri, **19** **martie** 2021 și/sau sâmbătă, **20 martie** 2021 | Ședința Consiliului UNBR |
|  | |
| Vineri, **16 aprilie** 2021 și sâmbătă, **17 aprilie** 2021  și/sau  Vineri, **14 mai** 2021 și sâmbătă, **15 mai** 2021 | Ședința Comisiei Permanente a UNBR |
|  | |
| Miercuri **16 iunie** 2021 | Ședința Comisiei Permanente a UNBR |
| Joi **17 iunie** 2021 | Ședința Consiliului UNBR |
| Vineri **18 iunie** 2021și sâmbătă **19 iunie** 2021 | Congresul Avocaților |
|  | |
| Joi, **9 septembrie** 2021 sau Vineri **10 septembrie** 2021 | Ședința Comisiei Permanente a UNBR |
| Vineri **10 septembrie** 2021 și/sau Sâmbătă **11 septembrie** 2021 | Ședința Consiliului UNBR |
|  | |
| Duminica, **19 septembrie** 2021 | Examen de primire în profesie |
|  | |
| Vineri, **22 octombrie** 2021 și sâmbătă, **23 octombrie** 2021 | Ședința Comisiei Permanente a UNBR |
|  | |
| Duminică, **7 noiembrie** 2021 | Examenul de absolvire al INPPA |
|  | |
| Joi, **9 decembrie** 2021 sau Vineri, **10 decembrie** 2021 | Ședința Comisiei Permanente a UNBR |
| Vineri, **10 decembrie** 2021 și/sau Sâmbătă, **11 decembrie** 2021 | Ședința Consiliului UNBR |

*\* În cazul în care, în virtutea unor dispoziții normative impuse de protecția sănătății populației, ca urmare a Pandemiei Covid 19 organizarea unor ședințe nu va fi posibilă, acestea vor fi reprogramate pentru o dată ulterioară sau se va proceda la votul electronic/videoconferință, conform celor decise în timp util de organele abilitate ale profesiei*

*Ca urmare a experienței din 2020 și având în vedere probleme multiple ce apar pe agenda profesiei de avocat ca urmare a Pandemiei Covid 19, se va menține sistemul întrunirii Comisei Permanente lunar/bilunar (sau ori de câte ori este necesar), în videoconferințe, pentru rezolvarea operativă a tuturor problemelor privind profesia.*

**Art. 2** – Prezenta Hotărâre se publică pe pagina web a UNBR (www.unbr.ro) și se comunică tuturor barourilor și membrilor Consiliului UNBR, INPPA și Casei de Asigurări a Avocaților.

**CONSILIUL UNBR**